รายชื่อสนธิสัญญา
ค.ศ. 1700-ค.ศ. 1799

| ปี | ชื่อสนธิสัญญา | ภาคีและเนื้อหา |
| --- | --- | --- |
| 1700 | สนธิสัญญาลอนดอน (ค.ศ. 1700) Treaty of London, 1700 หรือ Second Partition Treaty | เนื้อหา : เพื่อการฟื้นฟูพระราชบัญญัติว่าด้วยการสืบราชสันตติวงศ์สเปนหลังจากการสิ้นพระชนม์ของโจเซฟ เฟอร์ดินานด์แห่งบาวาเรีย เจ้าชายแห่งอัสทูเรีย |
| 1700 | สนธิสัญญาคอนสแตนติโนเปิล (ค.ศ. 1700) Treaty of Constantinople (1700)  | ระหว่าง : อาณาจักรซาร์แห่งรัสเซียกับจักรวรรดิออตโตมัน เนื้อหา : เพื่อยุติสงครามรัสเซีย-ตุรกี (ค.ศ. 1686-1700) และรักษาสันติภาพระหว่างผู้ลงนามในข้อตกลง |
| 1701 | สนธิสัญญามหาสันติภาพแห่งมอนทรีออล Great Peace of Montreal | ระหว่าง : อาณาจักรอุปราชแห่งฝรั่งเศสใหม่ และกลุ่มปฐมชาติ 39 กลุ่มแห่งอเมริกาเหนือ เนื้อหา : เพื่อยุติสงครามที่ดำเนินมาร่วมหนึ่งร้อยปีระหว่างอิโรควอยส์ผู้เป็นพันธมิตรของอังกฤษ และ ฝรั่งเศส และเพื่อเป็นการสร้างสัมพันธไมตรีทางการทูตและทางการระหว่างคู่สัญญาที่ดำเนินต่อมาอีก 16 ปี |
| 1701 | สนธิสัญญากรุงเฮก (ค.ศ. 1701) Treaty of Den Haag (1701)  | ระหว่าง : บริเตนใหญ่ ออสเตรีย และสาธารณรัฐดัตช์ เนื้อหา : เพื่อการเป็นพันธมิตรระหว่างภาคีสัญญาในการร่วมมือกันทางการทหารในการต่อต้านฝรั่งเศส |
| 1703 | สนธิสัญญาเมธูน Methuen Treaty | ระหว่าง : บริเตนใหญ่ และโปรตุเกส เนื้อหา : เพื่อการตกลงทางเศรษฐกิจระหว่างคู่สัญญาอันมีพื้นฐานมาจากสงครามสืบราชบัลลังก์สเปน |
| 1704 | สนธิสัญญาอิลเบิร์สไฮม์ Treaty of Ilbersheim | เนื้อหา : ดึงบาวาเรียออกจากสงครามสืบราชบัลลังก์สเปน |
| 1706 | สนธิสัญญาอัลทรันชเตดท์ Treaty of Altranstädt | ระหว่าง : พระเจ้าออกัสตัสที่ 2 แห่งโปแลนด์และอีเล็คเตอร์แห่งแซกโซนี กับ พระเจ้าชาร์ลส์ที่ 12 แห่งสวีเดน |
| 1707 | สนธิสัญญาสหภาพ (ค.ศ. 1707) Treaty of Union 1707 | ระหว่าง : ราชอาณาจักรอังกฤษ และราชอาณาจักรสกอตแลนด์ เนื้อหา : เพื่อการตกลงในการรวมตัวระหว่างสองราชอาณาจักรและก่อตั้งเป็นราชอาณาจักรบริเตนใหญ่ |
| 1707 | สนธิสัญญาอัลทรันชเตดท์ Treaty of Altranstädt | เนื้อหา : สมเด็จพระจักรพรรดิโจเซฟที่ 1 แห่งโรมันอันศักดิ์สิทธิ์ ทรงให้การันตีต่อพระเจ้าชาร์ลส์ที่ 12 แห่งสวีเดน ในเสรีภาพและสิทธิทางศาสนาแก่โปรเตสแตนต์ในไซลีเชีย |
| 1711 | สนธิสัญญาสซัสทมาร์ Treaty of Szatmár หรือ Peace of Szatmár | ระหว่าง : สมเด็จพระจักรพรรดิคาร์ลที่ 6 แห่งโรมันอันศักดิ์สิทธิ์ และผู้นำทางทหารฝ่ายฮังการี เนื้อหา : เพื่อการยุติการก่อการคูรุคที่นำโดย Francis II Rákóczi |
| 1711 | สนธิสัญญาพรุธ Treaty of Pruth | ระหว่าง : จักรวรรดิรัสเซีย และจักรวรรดิออตโตมัน เนื้อหา : เพื่อการยุติสงครามรัสเซีย-ตุรกี (ค.ศ. 1710-1711); ออตโตมันถอนตัวจากมหาสงครามเหนือ และการเกี่ยวข้องในกิจการของเครือจักรภพโปแลนด์-ลิทัวเนีย; รัสเซียสูญเสียดินแดน ซึ่งเป็นการเปิดทางให้แก่พระเจ้าชาร์ลส์ที่ 12 แห่งสวีเดน |
| 1713 | สนธิสัญญาอูเทร็คท์ (ค.ศ. 1713) Treaty of Utrecht (1713)  | ระหว่าง : : ภาคีในยุโรป เนื้อหา : เป็นสนธิสัญญาหลายฉบับที่มีเนื้อหาในการพยายามยุติสงครามสืบราชบัลลังก์สเปนระหว่างภาคีผู้ลงนามในข้อตกลง |
| 1713 | สนธิสัญญาพอร์ทสมัธ (ค.ศ. 1713) Treaty of Portsmouth (1713)  | เนื้อหา : เพื่อการยุติสงครามพระราชินีแอนน์ที่สร้างความเป็นปฏิปักษ์ระหว่างเผ่าอเบอนาคิสและจังหวัดอ่าวแมสซาชูเซตส์ เป็นข้อตกลงที่รื้อฟื้นข้อตกลงที่ทำกันก่อนหน้านั้นระหว่างอเบอนาคิสและข้าหลวงวิลเลียม ฟิบบ์สในปี ค.ศ. 1693 |
| 1714 | สนธิสัญญาบาเดิน Treaty of Baden | ระหว่าง : ฝรั่งเศส และสาธารณรัฐดัตช์ เนื้อหา : เพื่อยุติความเป็นปรปักษ์ระหว่างคู่สัญญาที่เริ่มขึ้นตั้งแต่สงครามสืบราชบัลลังก์สเปน |
| 1714 | สนธิสัญญาราสชตัทท์ Treaty of Rastatt | ระหว่าง : ฝรั่งเศส และออสเตรีย เนื้อหา : เป็นส่วนหนึ่งของสนธิสัญญาอูเทร็คท์ที่พยายามแก้ปัญหาสงครามสืบราชบัลลังก์สเปน และยุติความเป็นปรปักษ์ระหว่างพระเจ้าหลุยส์ที่ 14 แห่งฝรั่งเศส และสมเด็จพระจักรพรรดิคาร์ลที่ 6 แห่งโรมันอันศักดิ์สิทธิ์ |
| 1717 | สนธิสัญญาไตรพันธมิตร (ค.ศ. 1717) Triple Alliance (1717)  | ระหว่าง : ราชอาณาจักรบริเตนใหญ่, สาธารณรัฐดัตช์ และฝรั่งเศส เนื้อหา : เพื่อการพยายามรักษาข้อตกลงในสนธิสัญญาอูเทร็คท์ (ค.ศ. 1713) ที่มีบ่อเกิดมาจากความกังวลของการขยายอำนาจของสเปนทีจะทำให้สเปนกลายเป็นมหาอำนาจในยุโรป |
| 1718 | สนธิสัญญาพาสซาโรวิทซ์ Treaty of Passarowitz หรือ Treaty of Požarevac หรือ Pasarofça | ระหว่าง : จักรวรรดิออตโตมัน, ราชบัลลังก์ฮับส์บวร์ก และสาธารณรัฐเวนิส เนื้อหา : ออตโตมันเสียดินแดนแก่ออสเตรีย, เวนิสสูญเสียอำนาจในคาบสมุทรเพโลพอนนีสกับครีต |
| 1720 | สนธิสัญญากรุงเฮก (ค.ศ. 1720) Treaty of Den Haag (1720)  หรือ Treaty of The Hague | ระหว่าง : สเปนกับฝ่ายมหาสัมพันธมิตร เนื้อหา : เพื่อยุติสงครามสี่พันธมิตรระหว่างผู้ลงนามในข้อตกลง; พระเจ้าฟิลิปที่ 5 แห่งสเปนทรงยกเลิกการอ้างสิทธิในคาบสมุทรอิตาลีแต่ยังคงได้ดัชชีแห่งปาร์มาแก่พระราชโอรส; วิคเตอร์ อมาเดอุสที่ 2 แห่งซาวอยตกลงแลกซิซิลีกับออสเตรียเป็นการแลกเปลี่ยนกับการเป็นกษัตริย์แห่งซาร์ดิเนีย |
| 1720 | สนธิสัญญาเฟรเดอริคสบอร์ก Treaty of Frederiksborg | ระหว่าง : สวีเดนกับเดนมาร์ก-นอร์เวย์ เนื้อหา : เพื่อยุติมหาสงครามเหนือและรักษาสันติภาพระหว่างผู้ลงนามในข้อตกลง; สวีเดนจากค่าปฏิกรรมสงคราม และ ยกเลิกความเป็นพันธมิตรกับโฮลชไตน์; เดนมาร์กได้รับสิทธิในการปกครองชเลสวิกเต็มตัว |
| 1720 | สนธิสัญญาสต็อกโฮล์ม (ค.ศ. 1720) Treaty of Stockholm (Great Northern War)  | ระหว่าง : สวีเดน, ฮาโนเวอร์, ปรัสเซีย และเดนมาร์ก เนื้อหา : เพื่อยุติมหาสงครามเหนือระหว่างผู้ลงนามในข้อตกลง |
| 1721 | สนธิสัญญานิสตัด Treaty of Nystad | ระหว่าง : สวีเดนกับรัสเซีย เนื้อหา : เพื่อยุติมหาสงครามเหนือระหว่างผู้ลงนามในข้อตกลง; รัสเซียได้รับดินแดนจากสวีเดนที่รวมทั้ง เอสโตเนีย, ลิโวเนีย, อิงเกรีย และเกาะในทะเลบอลติก ผลของสนธิสัญญาทำให้รัสเซียกลายมาเป็นมหาอำนาจแทนที่สวีเดน |
| 1725 | สนธิสัญญาฮาโนเวอร์ Treaty of Hanover | ระหว่าง : บริเตนใหญ่, ฝรั่งเศส, สวีเดน, ฮาโนเวอร์, ปรัสเซีย, เนเธอร์แลนด์ และเดนมาร์ก เนื้อหา : เพื่อการร่วมมือกันทางการทหารในการต่อต้านสเปน |
| 1725 | สนธิสัญญาเวียนนา (ค.ศ. 1725) Treaty of Vienna (1725)  | ระหว่าง : พระเจ้าคาร์ลที่ 6 แห่งออสเตรีย กับพระเจ้าฟิลิเปที่ 5 แห่งสเปน เนื้อหา : เพื่อรับรองพระราชกฤษฎีว่าด้วยการสืบสันตติวงศ์ออสเตรีย ค.ศ. 1713 ของฮับส์บวร์ก เพื่อยุติอ้างสิทธิในราชบัลลังก์สเปนของจักรวรรดิออสเตรีย และออสเตรียจะช่วยสเปนในการยึดยิบรอลตาร์คืนจากบริเตน |
| 1727 | สนธิสัญญาคยัคทา Treaty of Kyakhta หรือ Кяхтинский договор หรือ 布連斯奇條約/恰克圖條約 | ระหว่าง : อาณาจักรซาร์แห่งรัสเซียกับจักรวรรดิชิง เนื้อหา : เพื่อการสร้างสัมพันธไมตรีทางการค้าระหว่างคู่สัญญาที่ดำเนินต่อมาจนถึงคริสต์ศตวรรษที่ 19; กำหนดเขตแดนทางตอนเหนือของมองโกเลียระหว่างคู่สัญญา |
| 1729 | สนธิสัญญาเซวิลล์ (ค.ศ. 1729) Treaty of Seville (1729)  | ระหว่าง : บริเตนใหญ่ ฝรั่งเศส และสเปน เนื้อหา : เพื่อยุติสงครามอังกฤษ-สเปน (ค.ศ. 1727)ระหว่างผู้ลงนามในข้อตกลง; บริเตนได้รรับสิทธิในการครอบครองพอร์ตแมน และยิบรอลตาร์เป็นการแลกเปลี่ยนกับการอ้างสิทธิในพาร์มาของเอลิซาเบธแห่งปาร์มา สมเด็จพระราชินีแห่งสเปน |
| 1731 | สนธิสัญญาเวียนนา (ค.ศ. 1731) Treaty of Vienna (1731)  | ระหว่าง : จักรวรรดิโรมันอันศักดิ์สิทธิ์, บริเตนใหญ่, จักรวรรดิดัตช์ และสเปน เนื้อหา : เพื่อการยืนยันข้อตกลงสี่พันธมิตร (Quadruple Alliance) ระหว่างภาคีสัญญา |
| 1732 | สนธิสัญญาเลอเวินโวลด์ Löwenwolde's Treaty หรือ Treaty of the Three Black Eagles หรือ  Treaty of Berlin | ระหว่าง : ออสเตรีย, จักรวรรดิรัสเซีย และปรัสเซีย เนื้อหา : สนธิสัญญาที่ตั้งชื่อตามนักการทูตคาร์ล กุสตาฟ ฟอน เลอเวินโวลด์ เพื่อการกำหนดนโยบายร่วมกันระหว่างสามภาคีสัญญา ที่เกี่ยวกับการสืบราชบัลลังก์โปแลนด์หลังจากการเสด็จสวรรคตของพระเจ้าออกัสตัสที่ 2แห่งราชวงศ์เวททิน ภาคีทั้งสามตกลงกันที่จะไม่ยอมรับผู้มีสิทธิจากราชวงศ์เวททิน หรือสตานิสเลาส เลสซค์ซินสกีผู้สนับสนุนฝรั่งเศส แต่จะสนับสนุนเจ้าชายมานูเอล เคานท์แห่งโอเรมแทนที่ |
| 1732 | สนธิสัญญาราสห์ท Treaty of Rasht | ระหว่าง : จักรวรรดิรัสเซียกับเปอร์เซีย เนื้อหา : รัสเซียยุติการอ้างสิทธิในดินแดนต่าง ๆ ของเปอร์เซีย |
| 1738 | สนธิสัญญาเวียนนา (ค.ศ. 1738) Treaty of Vienna (1738)  | เนื้อหา : เพื่อยุติสงครามสืบราชบัลลังก์โปแลนด์; สตานิสเลาส เลสซค์ซินสกีสละสิทธิในการครองราชบัลลังก์โปแลนด์และรับรองว่าออกัสตัสที่ 3 ดยุกแห่งแซกโซนีเป็นผู้มิสิทธิโดยชอบธรรม ในการแลกเปลี่ยนกับดัชชีแห่งลอร์แรนและบาร์ แต่จะกลับคืนไปเป็นของฝรั่งเศสหลังจากที่เสียชีวิต |
| 1739 | สนธิสัญญาเอล ปาร์โด (ค.ศ. 1739) Treaty of El Pardo (1739)  หรือ Convention of Pardo | ระหว่าง : สหราชอาณาจักรกับสเปน เนื้อหา : เพื่อตกลงเกี่ยวกับเส้นทางการค้าทางทะเลในอเมริกา |
| 1739 | สนธิสัญญานิซซา Treaty of Nissa | ระหว่าง : จักรวรรดิรัสเซีย และจักรวรรดิออตโตมัน เนื้อหา : เพื่อยุติสงครามรัสเซีย-ตุรกี (ค.ศ. 1735-1739) ที่มีสาเหตุจากความต้องการของรัสเซียในการมีอำนาจในบริเวณทะเลดำ |
| 1739 | สนธิสัญญาเบลเกรด Treaty of Belgrade | ระหว่าง : จักรวรรดิออตโตมัน และราชบัลลังก์ฮับส์บวร์ก เนื้อหา : เพื่อยุติสงครามออสเตรีย-ตุรกี (ค.ศ. 1735-1739) ระหว่างผู้ลงนามในข้อตกลง; ออสเตรียเสียดินแดนทางตอนเหนือของเซอร์เบียแก่ออตโตมัน และกำหนดพรมแดนระหว่างสองประเทศที่แม่น้ำซาวาและดานูบ |
| 1740 | สนธิสัญญามิตรภาพและพันธมิตร Treaty of Friendship and Alliance | ระหว่าง : ชาติอินเดียนมิสคิโต และราชอาณาจักรบริเตนใหญ่ เนื้อหา : ตามข้อตกลงกษัตริย์เอ็ดเวิร์ดแห่งมิสคิโตทรงยกอาณาจักรของพระองค์ให้แก่สมเด็จพระเจ้าจอร์จที่ 2 เพื่อเป็นการแลกเปลี่ยนกับการป้องกันทางการทหารจากอังกฤษ และยอมรับการใช้กฎหมายอังกฤษในการปกครองอาณาจักร |
| 1742 | สนธิสัญญาเบอร์ลิน (ค.ศ. 1742) หรือ สนธิสัญญาเบรสเลา Treaty of Berlin (1742)  หรือ  Treaty of Breslau (1742)  | ระหว่าง : มาเรีย เทเรซาแห่งออสเตรียกับฟรีดริชที่ 2 แห่งปรัสเซีย เนื้อหา : เพื่อยุติสงครามไซลีเชียครั้งที่ 1; ตามข้อตกลงมาเรีย เทเรซายกดินแดนไซลีเชียเกือบทั้งหมดให้แก่ฟรีดริช |
| 1743 | สนธิสัญญาเตอร์คู Treaty of Åbo หรือ Treaty of Turku | ระหว่าง : จักรวรรดิรัสเซีย และสวีเดน เนื้อหา : เพื่อยุติสงครามรัสเซีย-สวีเดน (ค.ศ. 1741-1743) ระหว่างผู้ลงนามในข้อตกลง |
| 1743 | สนธิสัญญาเวิร์มส (ค.ศ. 1743) Treaty of Worms (1743)  | ระหว่าง : ราชอาณาจักรบริเตนใหญ่ ออสเตรีย และซาร์ดิเนีย เนื้อหา : เพื่อสร้างสัมพันธไมตรีทางการเมืองระหว่างภาคี โดยบริเตนใหญ่มีความประสงค์ที่จะแยกสมเด็จพระจักรพรรดิคาร์ลที่ 7 แห่งโรมันอันศักดิ์สิทธิ์ จากอิทธิพลของฝรั่งเศส และพยายามแก้ข้อขัดแย้งระหว่างมาเรีย เทเรซาแห่งออสเตรีย และชาร์ลส์เอ็มมานูเอลที่ 3 แห่งซาร์ดิเนีย |
| 1745 | สนธิสัญญาเดรสเดน Treaty of Dresden | ระหว่าง : จักรวรรดิออสเตรีย แซกโซนี และปรัสเซีย เนื้อหา : เพื่อยุติสงครามไซลีเชียครั้งที่ 2; ตามข้อตกลงฟรีดริชที่ 2 แห่งปรัสเซียรับรองฐานะของฟรานซ์ที่ 1 ว่าเป็นพระจักรพรรดิแห่งจักรวรรดิโรมันอันศักดิ์สิทธิ์; ปรัสเซียยังคงครอบครองไซลีเชีย; ปรัสเซียได้รับค่าปฏิกรรมสงครามจากแซกโซนี |
| 1745 | สนธิสัญญาฟองแตงโบล (ค.ศ. 1745) Treaty of Fontainebleau (1745)  | ระหว่าง : พระเจ้าหลุยส์ที่ 15 แห่งฝรั่งเศส และชาร์ลส์ เอ็ดเวิร์ด สจวต (ผู้อ้างสิทธิในราชบัลลังก์อังกฤษ)  เนื้อหา : เพื่อสร้างสัมพันธไมตรีทางการทหารระหว่างคู่สัญญาในการต่อต้านสมเด็จพระเจ้าจอร์จที่ 2 แห่งบริเตนใหญ่ผู้ทรงเป็นพรินซ์อีเล็คเตอร์แห่งฮาโนเวอร์ |
| 1745 | สนธิสัญญาฟึสเซ็น Treaty of Füssen | ระหว่าง : อาณาจักรเลือกตั้งแห่งบาวาเรียกับราชบัลลังก์ฮับส์บวร์ก เนื้อหา : เพื่อยุติบาวาเรียจากการสนับสนุนฝรั่งเศสในสงครามสืบราชบัลลังก์ออสเตรีย |
| 1748 | สนธิสัญญาเอซ์-ลา-ชาเปล (ค.ศ. 1748) Treaty of Aix-la-Chapelle (1748)  | เนื้อหา : เพื่อยุติสงครามสืบราชบัลลังก์ออสเตรีย; สาระสำคัญก็ได้แก่ ออสเตรียรับรองอำนาจของปรัสเซียในไซลีเชีย และเสียดินแดนบางส่วนในอิตาลีให้แก่สเปน; ฝรั่งเศสถอยจากเนเธอร์แลนด์เป็นการแลกเปลี่ยนกับดินแดน; มาเรีย เทเรซาแห่งออสเตรียสละดัชชีแห่งพาร์มา, พิอาเชนซา และ กาสตาลลาในอิตาลี; ดัชชีแห่งโมเดนากับสาธารณรัฐเจนัวได้รับการฟื้นฟู |
| 1750 | สนธิสัญญามาดริด (ค.ศ. 1750) Treaty of Madrid (1750)  | ระหว่าง : พระเจ้าเฟอร์ดินานด์ที่ 6 แห่งสเปนกับพระเจ้าจอห์นที่ 5 แห่งโปรตุเกส เนื้อหา : เพื่อกำหนดเขตแดนของอาณานิคมในอเมริกาใต้ระหว่างคู่สัญญา ซึ่งเป็นข้อตกลงใหม่ที่มาแทนสนธิสัญญาทอร์เดซิลลาสของปี ค.ศ. 1494 |
| 1752 | สนธิสัญญาอรันเฮซ (ค.ศ. 1752) Treaty of Aranjuez (1752)  | ระหว่าง : ออสเตรียกับจักรวรรดิสเปน เนื้อหา : คู่สัญญาตกลงยอมรับความสนใจในผลประโยชน์ของคาบสมุทรอิตาลีของทั้งสองฝ่าย |
| 1755 | สนธิสัญญากิยานติ Treaty of Giyanti หรือ Treaty of Gianti Java หรือ Gianti Agreement | ระหว่าง : Prince Mangkubumi, บริษัทอินเดียตะวันออกของดัตช์ และพรินซ์ Mangkubumi เนื้อหา : เพื่อการแบ่งอาณาจักรสุลต่านแห่งมาตารัมระหว่างพรินซ์ Mangkubumi และ Pakubuwono III |
| 1756 | สนธิสัญญาเวสต์มินสเตอร์ (ค.ศ. 1756) Treaty of Westminster (1756)  | ระหว่าง : ฟรีดริชที่ 2 แห่งปรัสเซียกับสมเด็จพระเจ้าจอร์จที่ 2 แห่งบริเตนใหญ่ เนื้อหา : เพื่อการรักษาความเป็นกลางระหว่างคู่สัญญา |
| 1757 | สนธิสัญญาอลินาคะ Treaty of Alinagar | ระหว่าง : บริษัทอินเดียตะวันออกของบริติช และ ข้าหลวงแห่งเบงกอล เนื้อหา : สาระสำคัญบางข้อของสนธิสัญญารวมทั้งข้าหลวงยอมรับกฤษฎีกาทั้งหมดของจักรพรรดิโมกุล Farrukh Siyar; สินค้าอังกฤษที่ผ่านเบงกอลได้รับการยกเว้นภาษี; อังกฤษสามารถสร้างป้อมปราการเพื่อการป้องกันกัลกัตตาและตีเหรียญกษาปณ์ |
| 1758 | สนธิสัญญาอีสตัน Treaty of Easton | ระหว่าง : รัฐบาลอาณานิคมบริติชและกลุ่มชนพื้นเมืองอเมริกันในเคานตี้โอไฮโอ เนื้อหา : สนธิสัญญาลงนามกันในระหว่างสงครามฝรั่งเศส-อินเดียน สาระสำคัญคือกลุ่มชนพื้นเมืองอเมริกันตกลงที่ไม่เข้าต่อสู้ในฝ่ายฝรั่งเศสในการเป็นปฏิปักษ์ต่อราชอาณาจักรบริเตนใหญ่ เป็นการแลกเปลี่ยนกับการที่ทางฝ่ายอังกฤษจะไม่เข้าไปตั้งถิ่นฐานเลยจากเทือกเขาอาเลเกนีหลังจากที่สงครามยุติลง |
| 1761 | สนธิสัญญาเอลปาร์โด (ค.ศ. 1761) Treaty of El Pardo (1761)  | ระหว่าง : จักรวรรดิสเปนกับจักรวรรดิโปรตุเกส เนื้อหา : เพื่อการเพิกถอนข้อตกลงในสนธิสัญญามาดริด (ค.ศ. 1750) |
| 1762 | สนธิสัญญาฟองแตงโบล (ค.ศ.1762) Treaty of Fontainebleau (1762)  | ระหว่าง : ฝรั่งเศสกับสเปน เนื้อหา : สนธิสัญญาลับที่ทำขึ้นหลังจากสงครามฝรั่งเศส-อินเดียนที่ฝรั่งเศสยกลุยเซียนาแก่สเปน |
| 1762 | สนธิสัญญาเซนต์ปีเตอส์เบิร์ก (ค.ศ. 1762) Treaty of Saint Petersburg (1762)  | ระหว่าง : รัสเซียกับปรัสเซีย เนื้อหา : เพื่อยุติสงครามเจ็ดปีระหว่างผู้ลงนามในข้อตกลง |
| 1762 | สนธิสัญญาฮัมบวร์ค (ค.ศ. 1762) Treaty of Hamburg (1762)  | ระหว่าง : ปรัสเซียกับจักรวรรดิสวีเดน เนื้อหา : สนธิสัญญาทำขึ้นหลังจากรัสเซียตัดสินใจยุติการเป็นพันธมิตรกับปรัสเซีย |
| 1763 | สนธิสัญญาฮูแบร์ทัสบวร์ก Treaty of Hubertusburg | ระหว่าง : ปรัสเซีย ออสเตรีย และแซกโซนี เนื้อหา : สนธิสัญญาฉบับนี้และสนธิสัญญาปารีส (ค.ศ. 1763) เป็นสนธิสัญญาที่เป็นการยุติสงครามฝรั่งเศส-อินเดียนกับสงครามเจ็ดปี; ไซลีเชียยังคงอยู่ในการปกครองของปรัสเซีย และปรัสเซียมีฐานะเป็นมหาอำนาจในยุโรป |
| 1763 | สนธิสัญญาปารีส (ค.ศ. 1763) Treaty of Paris (1763)  หรือ Peace of Paris หรือ Treaty of 1763 | ระหว่าง : ราชอาณาจักรบริเตนใหญ่ ฝรั่งเศส และสเปน กับโปรตุเกส เนื้อหา : เพื่อยุติสงครามเจ็ดปีระหว่างผู้ลงนามในข้อตกลง สนธิสัญญาเป็นจุดเริ่มต้นของการเป็นมหาอำนาจของอังกฤษนอกยุโรป; ปรัสเซียและออสเตรีย ลงนามในสนธิสัญญาฮูแบร์ทัสบวร์กต่างหาก |
| 1765 | สนธิสัญญาอัลลาฮาบัด Treaty of Allahabad | ระหว่าง : จักรพรรดิโมกุลชาห์อลามที่ 2กับบริษัทอินเดียตะวันออกของบริติช เนื้อหา : ชาห์อลามพระราชทานสิทธิดิวานิ (Diwani) แก่บริษัทอินเดียตะวันออกที่อนุญาตให้บริษัทสามารถเรียกเก็บภาษีจากประชาชนเบงกอล, พิหาร และ โอริสสาได้ เป็นการแลกเปลี่ยนกับการส่งรายได้ประจำปีจำนวน 2.6 ล้านรูปีแก่ชาห์ |
| 1766 | สนธิสัญญาบัตติคาโลอา Treaty of Batticaloa หรือ Hanguranketha Treaty | ระหว่าง : ข้าหลวงดัตช์และพระเจ้า Keerthisiri Rajasinghe แห่ง Kandy  เนื้อหา : พระเจ้า Keerthisiri ทรงรับรองการเป็นเจ้าของศรีลังกาของจักรวรรดิอาณานิคมดัตช์ |
| 1768 | สนธิสัญญาฟอร์ทแสตนวิกซ์ Treaty of Fort Stanwix | ระหว่าง : กลุ่มชนพื้นเมืองอเมริกันกับจักรวรรดิอังกฤษ เนื้อหา : เพื่อการเลื่อนเขตแดนในอเมริกาของจักรวรรดิอังกฤษที่ระบุไว้ในพระราชประกาศว่าด้วยเขตแดนในทวีปอเมริกา ค.ศ. 1763 ออกไปทางตะวันตก |
| 1768 | สนธิสัญญามาซูลิพาทัม Treaty of Masulipatam | เนื้อหา : เพื่อรับรองการพิชิตไฮเดอราบัด (Hyderabad, India) โดย จักรวรรดิอังกฤษ |
| 1770 | สนธิสัญญาล็อกคาเบอร์ Treaty of Lochaber | ระหว่าง : : ผู้แทนของจักรวรรดิอังกฤษกับเชอรคี เนื้อหา : เชอรคียกเลิกการครอบครองดินแดนในนอร์ทคาโรไลนา, เวอร์จิเนีย และเวสต์เวอร์จิเนีย แก่จักรวรรดิอังกฤษ |
| 1774 | สนธิสัญญาคูชุคไคนาร์จี Treaty of Küçük Kaynarca หรือ Kuchuk Kainarji | ระหว่าง : จักรวรรดิรัสเซียกับจักรวรรดิออตโตมัน เนื้อหา : เพื่อยุติสงครามรัสเซีย-ตุรกี (ค.ศ. 1768-1774) ระหว่างผู้ลงนามในข้อตกลง; ออตโตมันเสียดินแดนแก่รัสเซีย และรัสเซียได้ทางออกสู่ทะเลดำเป็นครั้งแรก |
| 1776 | สนธิสัญญาวอเทอร์ทาวน์ Treaty of Watertown | ระหว่าง : จังหวัดอ่าวแมสซาชูเซตส์กับกลุ่มปฐมชาติ Mi'kmaq ของโนวาสโกเชีย เนื้อหา : เพื่อการเป็นพันธมิตรระหว่างคู่สัญญาในการต่อต้านจักรวรรดิอังกฤษในสงครามปฏิวัติอเมริกัน |
| 1776 | สนธิสัญญาปูรันดาร์ (ค.ศ. 1776) Treaty of Purandar (1776)  | ระหว่าง : รัฐมนตรีของชาวมราฐา (Maratha) และบริษัทอินเดียตะวันออกของบริติชในกัลกัตตา เนื้อหา : ตามข้อตกลงบริติชได้รับเกาะซาลเซ็ตต์ (Salsette Island) |
| 1777 | สนธิสัญญาซานอิลเดอฟอนโซฉบับที่ 1 First Treaty of San Ildefonso | ระหว่าง : จักรวรรดิสเปนกับจักรวรรดิโปรตุเกส เนื้อหา : เพื่อแก้ปัญหาขัดแย้งเรื่องพรมแดนในบริเวณริโอเดอลาพลาตา; ตามข้อตกลงสเปนยกดินแดนในบราซิลแก่โปรตุเกส เป็นการแลกเปลี่ยนกับการควบคุม Banda Oriental |
| 1777 | สนธิสัญญาอารันเฮซ (ค.ศ. 1777) Treaty of Aranjuez (1777)  | ระหว่าง : จักรวรรดิอาณานิคมฝรั่งเศสกับจักรวรรดิโปรตุเกส เนื้อหา : เพื่อกำหนดข้อตกลงในอาณานิคมบนเกาะซานโตโดมิงโกระหว่างคู่สัญญา |
| 1778 | สนธิสัญญามิตรภาพและการค้าระหว่างสหรัฐอเมริกาและฝรั่งเศส Treaty of Amity and Commerce (USA-France)  หรือ Treaty of Amity and Commerce between The United States and France | ระหว่าง : สหรัฐอเมริกากับฝรั่งเศส เนื้อหา : เพื่อการสร้างสัมพันธไมตรีทางการค้าระหว่างคู่สัญญาที่ลงนามกันระหว่างสงครามปฏิวัติอเมริกัน |
| 1778 | สนธิสัญญาพันธมิตรฝรั่งเศส-อเมริกัน (ค.ศ. 1778) Treaty of Alliance (1778)  หรือ Franco-American Alliance | ระหว่าง : สหรัฐอเมริกากับฝรั่งเศส เนื้อหา : เพื่อสร้างสัมพันธไมตรีทางการทหารระหว่างคู่สัญญาในการป้องกันจากการถูกโจมตีโดยจักรวรรดิอังกฤษ ที่ลงนามกันระหว่างสงครามปฏิวัติอเมริกัน |
| 1778 | สนธิสัญญาเอลปาร์โด (ค.ศ. 1778) Treaty of El Pardo (1778)  | ระหว่าง : สมเด็จพระราชินีนาถมาเรียที่ 1 แห่งโปรตุเกสกับพระเจ้าชาร์ลที่ 3 แห่งสเปน เนื้อหา : ตามข้อตกลงพระราชินีมาเรียยก Annobón, Bioko และดินแดนตามชายฝั่งทะเลกินีแก่พระเจ้าชาร์ล เป็นการแลกเปลี่ยนกับบราซิล |
| 1778 | สนธิสัญญาฟอร์ทพิทท์ (ค.ศ. 1778) Treaty of Fort Pitt (1778)  หรือ Treaty with the Delawares หรือ Fourth Treaty of Pittsburgh | ระหว่าง : สหรัฐอเมริกากับชนพื้นเมือง Lenape เนื้อหา : ตามข้อตกลงสหรัฐมีสิทธิเดินทางผ่านดินแดนเดลาแวร์ และเกณฑ์อินเดียนเดลาแวร์ให้ช่วยเหลือกองทหารอเมริกันในการต่อสู้กับอังกฤษ สหรัฐวางแผนที่จะโจมตีอังกฤษที่ป้อมที่ดีทรอยท์ฉะนั้นความสัมพันธ์กับ Lenape จึงเป็นปัจจัยสำคัญ |
| 1779 | สนธิสัญญาอรันเฮซ (ค.ศ. 1779) Treaty of Aranjuez (1779)  | ระหว่าง : ฝรั่งเศสกับสเปน เนื้อหา : ฝรั่งเศสตกลงช่วยสเปนยึดยิรอลตาร์และฟลอริดา และ เกาะมายอร์คา เป็นการแลกเปลี่ยนกับสเปนเข้าร่วมกับฝรั่งเศสในการต่อสู้กับอังกฤษ และสเปนเข้าร่วมในสงครามปฏิวัติอเมริกันในการต่อต้านราชอาณาจักรบริเตนใหญ่ |
| 1779 | สนธิสัญญาเทสเชน Treaty of Teschen หรือ Frieden von Teschen | ระหว่าง : ออสเตรียกับปรัสเซีย เนื้อหา : เพื่อยุติสงครามสืบราชบัลลังก์บาวาเรีย |
| 1780 | สนธิสัญญาอารันเฮซ (ค.ศ. 1780) Treaty of Aranjuez (1780)  | ระหว่าง : สเปนกับโมร็อกโก เนื้อหา : สเปนคืนดินแดนแก่โมร็อกโก เป็นการแลกเปลี่ยนกับการรับรองว่าสเปนมีสิทธิในการปกครองส่วนที่เหลือของเมลียาโดยโมร็อกโก |
| 1782 | พระราชกฤษฎีกายอมรับ ค.ศ. 1782 1782 Edict of Tolerance | เนื้อหา : พระราชกฤษฎีกาที่ออกโดยสมเด็จพระจักรพรรดิโจเซฟที่ 2 แห่งโรมันอันศักดิ์สิทธิ์ในการยอมรับสิทธิและเสรีภาพทางศาสนาของชาวยิว |
| 1782 | สนธิสัญญาซาลไบ Treaty of Salbai | ระหว่าง : จักรวรรดิมราฐากับบริษัทอินเดียตะวันออกของบริติช |
| 1783 | สนธิสัญญาปารีส (ค.ศ. 1783) Treaty of Paris (1783)  | ระหว่าง : สหรัฐอเมริกากับราชอาณาจักรบริเตนใหญ่ เนื้อหา : เพื่อยุติสงครามปฏิวัติอเมริกันที่เริ่มขึ้นเมื่อสหรัฐอเมริกาประท้วงการปกครองโดยอังกฤษ และอังกฤษมอบเอกราชและอิสรภาพให้แก่อเมริกาอย่างสมบูรณ์ หลังจากที่ก่อนหน้านี้ได้ตั้งรัฐบาลปกครองตนเองไว้แล้ว เมื่อปี ค.ศ. 1776 |
| 1783 | สนธิสัญญาจอร์จีฟสค์ Treaty of Georgievsk | ระหว่าง : จักรวรรดิรัสเซียกับราชอาณาจักรคาทลี-คาเคที เนื้อหา : เพื่อการก่อตั้งราชอาณาจักรคาทลี-คาเคทีเป็นรัฐในอารักขาของจักรวรรดิรัสเซีย |
| 1784 | สนธิสัญญาฟอร์ทสแตนวิกซ์ (ค.ศ. 1784) Treaty of Fort Stanwix (1784)  | ระหว่าง : สหรัฐอเมริกากับสหพันธ์อิโรควอยส์ เนื้อหา : อิโรควอยส์ยกดินแดนทางตะวันตกของแม่น้ำไนแอการาทั้งหมดให้แก่สหรัฐอเมริกา |
| 1785 | สนธิสัญญาฟองแตงโบล (ค.ศ. 1785) Treaty of Fontainebleau (1785)  | ระหว่าง : จักรพรรดิแห่งออสเตรียกับรัฐสภาแห่งเนเธอร์แลนด์ เนื้อหา : เพื่อรับรองข้อตกลงในสนธิสัญญาสันติภาพมึนสเตอร์ที่ทำกันในปี ค.ศ. 1648 ที่ Scheldt Estuary ตกอยู่ในความควบคุมของสาธารณรัฐดัตช์และรัฐทั้งเจ็ด |
| 1785 | สนธิสัญญาโฮพเวลล์ Treaty of Hopewell | ระหว่าง : สหรัฐอเมริกากับกลุ่มชนพื้นเมืองเชอรคี เนื้อหา : เพื่อกำหนดเขตแดน, สิทธิ, ข้อตกลงทางการค้า และอื่น ๆ ระหว่างสหรัฐอเมริกาและคู่สัญญา |
| 1785 | สนธิสัญญาฟอร์ทแม็คคินทอช Treaty of Fort McIntosh | ระหว่าง : สหรัฐอเมริกากับกลุ่มชนพื้นเมือง เนื้อหา : เพื่อระบุว่ากลุ่มชนพื้นเมืองยกเลิกการอ้างสิทธิในดินแดนโอไฮโอคันทรีทางตะวันออกของ Cuyahoga River และแม่น้ำมัสคิงกัม นอกจากนั้นก็ยังสละสิทธิในดินแดนบริเวณรอบฟอร์ทเชลบีในมิชิแกน และ ฟอร์ท Michilimackinac |
| 1786 | ความตกลงอีเดน Eden Agreement | ระหว่าง : ราชอาณาจักรบริเตนใหญ่กับฝรั่งเศส เนื้อหา : เพื่อยุติสงครามเศรษฐกิจระหว่างคู่สัญญาและกำหนดระบบเพื่อลดอัตราภาษีศุลกากรสำหรับสินค้าของแต่ละประเทศ |
| 1786 | สนธิสัญญามิตรภาพโมร็อกโก-อเมริกัน Moroccan-American Treaty of Friendship | ระหว่าง : สหรัฐอเมริกากับโมร็อกโก เนื้อหา : สนธิสัญญาพันธไมตรีที่มีอายุต่อเนื่องยืนยาวที่สุดระหว่างคู่สัญญา |
| 1786 | สนธิสัญญาฮาร์ทฟอร์ด Treaty of Hartford | ระหว่าง : ผู้ตั้งถิ่นฐานชาวดัตช์ในนิวอัมสเตอร์ดัมและชาวอังกฤษในนิวยอร์กกับแมสซาชูเซตส์ เนื้อหา : เพื่อตกลงเรื่องปัญหาเขตแดนระหว่างนิวยอร์กกับแมสซาชูเซตส์ |
| 1786 | สนธิสัญญาโฮพเวลล์ Treaty of Hopewell | ระหว่าง : สหรัฐอเมริกากับกลุ่มชนพื้นเมืองชอคทอว์ และชิคาซอว์ เนื้อหา : เพื่อกำหนดเขตแดน, สิทธิ, ข้อตกลงทางการค้า และอื่น ๆ ระหว่างสหรัฐอเมริกาและคู่สัญญาแต่ละกลุ่ม |
| 1787 | สนธิสัญญาโบฟอร์ท Treaty of Beaufort หรือ Beaufort Convention | เนื้อหา : สนธิสัญญาของสหรัฐอเมริกาเพื่อกำหนดเขตแดนแม่น้ำทุกสายอย่างเป็นทางการระหว่างรัฐจอร์เจียกับรัฐเซาท์แคโรไลนา |
| 1787 | รัฐธรรมนูญแห่งสหรัฐอเมริกา US Constitution | เนื้อหา : รัฐยอมลดการลดอำนาจลงเพื่อก่อตั้งรัฐบาลกลางของสหพันธรัฐ (Federal Government) |
| 1788 | สนธิสัญญาไตรพันธมิตร (ค.ศ. 1788) Triple Alliance (1788)  | ระหว่าง : ราชอาณาจักรบริเตนใหญ่, สาธารณรัฐดัตช์ และราชอาณาจักรปรัสเซีย เนื้อหา : เพื่อตกลงในการเป็นพันธมิตรระหว่างภาคีสัญญาเพื่อยับยั้งฝรั่งเศสจากการเป็นมหาอำนาจในยุโรปโดยการยึดอาณานิคมของดัตช์, กองเรือ และ ท่าเรือ |
| 1789 | สนธิสัญญาเจย์-การ์โดคี Jay-Gardoqui Treaty | ระหว่าง : สหรัฐอเมริกากับสเปน เนื้อหา : เพื่อตกลงทางการค้าที่มอบอภิสิทธิ์แก่สเปนในการใช้แม่น้ำมิสซิสซิปปีเป็นเวลาสามสิบปี เป็นการแลกเปลี่ยนกับการเปิดเมืองท่าของสเปนในยุโรปและเวสต์อินเดียแก่การเดินเรือของสหรัฐ |
| 1789 | สนธิสัญญาฟอร์ทฮาร์มาร์ Treaty of Fort Harmar | ระหว่าง : สหรัฐอเมริกากับกลุ่มชนพื้นเมืองอเมริกันหลายกลุ่มผู้อ้างสิทธิในโอไฮโอคันทรี |
| 1790 | สนธิสัญญาไรเค็นบาค (ค.ศ. 1790) Treaty of Reichenbach (1790)  | ระหว่าง : พระเจ้าฟรีดริช วิลเฮล์มที่ 2 แห่งปรัสเซีย และสมเด็จพระจักรพรรดิลีโอโพลด์ที่ 2 แห่งโรมันอันศักดิ์สิทธิ์ เนื้อหา : เพื่อแก้ปัญหาข้อพิพาทระหว่างคู่สัญญา |
| 1790 | สนธิสัญญาเวเรเล Treaty of Värälä | ระหว่าง : รัสเซียกับสวีเดน เนื้อหา : เพื่อการยุติสงครามรัสเซีย-สวีเดน (ค.ศ. 1788-1790) ระหว่างผู้ลงนามในข้อตกลง |
| 1790 | สนธิสัญญานิวยอร์ก Treaty of New York | ระหว่าง : สหรัฐอเมริกาและผู้นำของกลุ่มชนพื้นเมืองอเมริกัน เนื้อหา : เพื่อแก้ปัญหาข้อพิพาทระหว่างคู่สัญญา |
| 1791 | สนธิสัญญาโฮลสตัน Treaty of Holston | ระหว่าง : สหรัฐอเมริกากับชาติเชอรคี  เนื้อหา : เพื่อการแก้ปัญหาข้อพิพาทระหว่างคู่สัญญาในเรื่องดินแดนของสหรัฐทางตอนใต้ของแม่น้ำโอไฮโอ; ก่อตั้งชาติเชอรคีในฐานะรัฐอารักขาของสหรัฐโดยมีสหรัฐเป็นผู้บริหารกิจการต่างประเทศ |
| 1791 | สนธิสัญญาซิสโทวา Treaty of Sistova | ระหว่าง : จักรวรรดิออสเตรียกับจักรวรรดิออตโตมัน เนื้อหา : เพื่อการยุติสงครามออสเตรีย-ตุรกี (ค.ศ. 1787-1791) และรักษาสันติภาพระหว่างผู้ลงนามในข้อตกลง |
| 1792 | สนธิสัญญาจาสซี Treaty of Jassy | ระหว่าง : จักรวรรดิรัสเซียกับจักรวรรดิออตโตมัน เนื้อหา : เพื่อการยุติสงครามรัสเซีย-ตุรกี (ค.ศ. 1787-1792) ระหว่างผู้ลงนามในข้อตกลง; สนธิสัญญารับรองการผนวกอาณาจักรข่านไครเมียโดยรัสเซียและการยกเยดิซานแก่รัสเซียที่ทำให้แม่น้ำนีสเตอร์กลายเป็นพรมแดนระหว่างสองจักรวรรดิ |
| 1794 | สนธิสัญญาเจย์ Jay Treaty หรือ Jay's Treaty หรือ Treaty of London | ระหว่าง : สหรัฐอเมริกากับราชอาณาจักรบริเตนใหญ่ เนื้อหา : เพื่อการพยายามแก้ปัญหาข้อพิพาทระหว่างคู่สัญญาที่เกิดขึ้นหลังจากสงครามปฏิวัติอเมริกัน |
| 1794 | สนธิสัญญาพิคเคอริง Treaty of Canandaigua หรือ Pickering Treaty หรือ Calico Treaty | ระหว่าง : สหรัฐอเมริกาและสภาหกชาติแห่งอิโรควอยส์ (Haudenosaunee)  เนื้อหา : เพื่อรักษาสันติภาพและสร้างสัมพันธไมตรีระหว่างคู่สัญญา และรับรองสิทธิดินแดนของ Haudenosaunee ในรัฐนิวยอร์กและเขตแดนที่กำหนดขึ้นในปี ค.ศ. 1788 |
| 1795 | สนธิสัญญาพิงค์นีย์ Pinckney's Treaty หรือ Treaty of San Lorenzo หรือ Treaty of Madrid | ชื่อทางการ: Treaty of Friendship, Limits, and Navigation Between Spain and the United States ระหว่างสหรัฐอเมริกาและอาณานิคมของสเปน เนื้อหา : เพื่อกำหนดเขตแดนระหว่างคู่สัญญา |